1. **O le tulafono:**
	* **O le Tulafono i le Malumalu o le Atua i le Lagi.**
		+ Na vaaia e Ioane le malumalu faale-lagi ua matala ma, i totonu, “ua iloa” atu ai o le atolaau o le feagaiga (Faaaliga 11:19). Pe na natia ea le atolaau o le malumalu faale-lagi se’ia oo i lena taimi? O le a se mea o faatusa i ai lenei faaaliga?
		+ Sa tumau le “natia” o le atolaau mo le tausaga, ma e faato’a mafai lava ona toe “va’aia” i le Aso o le Togiola; ona e faatasi lava i le tausaga (Levitiko 16:2, 12-13). O lea lava aso e faia ai le faamasinoga, ma e mautinoa lava le faamamāina o agasala (Levitiko 16:30).
		+ E pei o lona ata faale-lalolagi, o le atolaau o loo i ai poloa’iga e 10, lea o le a faamasinoina ai i tatou. E i ai foi ma le nofoa o le alofa tunoa, o le faailoga foi o le alofa mutimutivale faale-lagi, lea o loo ufitia ai i le toto o Iesu a tatou agasala (1Peteru 1:18-19; 1Ioane 2:2; Salamo 85:10).
	* **O le Tulafono e Faavavau:**
		+ E ui lava ina ua masani le faalogo i le tele o taimi e uiga i le soloia e Iesu o poloa’iga e 10 i luga o le satauro, ae le o se a’oa’oga lea a le au toefuata’ina, e le o se a’oa’oga foi lea a le Tusi Paia.
		+ A’o le mea moni, i luga o le satauro, o tulafono ma sauniga sa faia e faasino i le falefetafai faale-lalolagi ua le toe aoga, ae le o le tulaga lea i le Tulafono tau le amio (Efeso 2:15).
		+ O le Tulafono a le Atua e faavavau, e leai sona taimi faatapulaaina, e atoatoa, ma pulea amioga a tagata popoto uma na foafoaina e le Atua (Salamo 19:7; 119:142; Roma 7:7, 12, 16, 22, 25; 1Ioane 3 :4).
		+ O le mea moni lava, e faavavau le Tulafono, ona o loo atagia mai ai amioga uma lava a le Atua (Salamo 89:14; Salamo 119:172b, 142b).
2. **O le Sapati:**
	* **O le uiga o le Sapati:**
		+ O le poloa’iga e fa o loo mana’omia ai le tausiga o le Sapati mo ni mafuaaga se lua: Ona o le Atua na foafoaina i tatou (Esoto 20:8-11); ma ona o Ia na togiolaina i tatou (Teuteuronome 5:12-15).
		+ Mo i tatou, o le Sapati o se aso malolo o le vaiaso e vivii atu ai i Le na Foafoaina i tatou; mafaufau loloto i Lona alofa togiola; ma ia manatua Lana folafolaga e nonofo faatasi ma Ia i le Lalolagi Fou. Ia malamalama i le mea lenei, o le Sapati e mo i tatou o se faamanuiaga faapitoa mai lo tatou Atua.
		+ E faamanatu mai i ai tatou le alofa matua tele o le Atua e le tuulafoa’ina i tatou pe a tatou o ese mai ia te Ia
		+ E ala i le tausia o le Sapati, tatou te faaalia ai lo tatou faamaoni i le Atua, ma lo tatou faanaunauga ua na o Ia lava tatou te tapuai atu i ai.
	* **O le Sapati ma le taimi o le iuga:**
		+ I le Faaaliga 13 o loo faamatalaina ai ni malosiaga eseese o loo faaaogaina e Satani e faasesēina ai le lalolagi mai le Atua. O mea uma oi lenei mataupu e faatatau lea i mea tau tapua’iga (Faaaliga 13:4, 8, 12, 15).
		+ O se tasi o nei malosiaga o loo ta’ua e faasino tonu atu lava lea i le nifo ititi o loo i le Tanielu 7, lea o loo saili e sui i taimi ma le tulafono (Faaaliga 13:5; Tanielu 7:25 – i vaitaimi o le 42 o masina e tutusa ma le taimi, ma taimi, ma le afa taimi).
		+ O lenei malosiaga na faaleaogaina ai le poloa’iga lona lua ina ua (tapua’i i tupua), ma ua suia ai le tulafono e fa (i le taimi o tapua’iga), ina ua taumafai e avatu le paia o le Aso Toona’i poo le Sapati lea i le Aso Sa poo le Ulua’i aso.
		+ I le taimi mulimuli, o le a faamalosia ai o ia e tapua’i atu i le “faatagata” e ala i le faasa o le faatau mai poo le faatau atu [e faasaina i le Sapati] (Faaal. 13:14-17). O lenei “faailoga o le manu fe’ai” o se faailoga e ta’u mai i a’i tatou i latou o le a talia le Aso Sa na faia e le tagata o se aso tapua’i, nai lo le Aso Toona’i (o le Aso Sapati lea) na faia e le Atua mo le tagata ia malolo ai.
3. **O le Tulafono, o le Sapati ma le tapua’iga:**
	* O feau e tolu o loo folafola atu i le taimi o le iuga e fesoota’i atu i mea tau tapua’iga ma, o lea foi, e aafia atu ai le Sapati ma le Tulafono a le Atua.
		+ Feau muamua (Faaaliga 14:6-7) – Sauniuni mo le faamasinoga (o le tulaga lea i le Tulafono), ma tapua’i i le Foafoa (faapei ona faamanatu mai o le Sapati i a’i tatou)
		+ Feau lona lua (Faaaliga 14:8): Ia fulitua mai faiga faale-lotu poo ni talitonuga o loo avatu ai tapua’iga e sesē i le Atua
		+ Feau lona tolu (Faaaliga 14:9-11) – Ia filifili poo ai ae faapeafea foi ona tapuai: o le ATUA, o loo tausia le Sapati ma o le Alii ia o le Sapati; poo le fili: talia lana faailoga?
	* Ina ia tausia poloa’iga i ia taimi faigata, e manaomia lo latou mauaina o le faatuatua ia Iesu ma le: le maluelue; loloto ma ia mauaa; ia faamauina; ia le mafaia lava ona aveesea pe faatoilaloina (Faaaliga 14:12).